الہمزیہ (بوصیری)

الہمزیہ قصیدہ (ام القریٰ)
القصیدة الہمزیة جسے ام القریٰ بھی کہا جاتا ہے، امام شرف الدین ابو عبد اللہ محمد بن سعید بن حماد صنہاجی بوصیری (وفات: 696ھ / 1296ء) کی مشہور ترین نعتیہ منظومات میں سے ایک ہے۔ یہ قصیدہ مَدیحِ نبوی کے حوالے سے مسلم دنیا میں بے حد مقبول ہے۔ اس کی خصوصیت یہ ہے کہ اس میں نہ صرف سیرتِ نبوی اور شمائلِ محمدی کو بیان کیا گیا ہے بلکہ صحابہ، امہات المؤمنین، دعائیں، توسل اور دیگر موضوعات کو بھی شامل کیا گیا ہے۔

امام ابن حجر ہیتمی نے اس قصیدہ کے بارے میں کہا:المنح المكية، ابن حجر الهيتمي، ص69

بیشک نبی اکرم ﷺ کی مدح میں جو سب سے بلیغ کلام کہا گیا، سب سے حسین و دلکش نظم لکھی گئی، سب سے زیادہ شمائل و خصائص کا احاطہ کیا گیا اور جس میں معجزات و کمالات کا جامع ذکر آیا، وہ یہی قصیدہ ہے۔ اسے شیخ امام، عارف کامل، بلیغ ادیب اور امام الشعراء شرف الدین ابو عبد اللہ محمد بن سعید بوصیری نے سونے کی مانند ڈھالا اور موتیوں و جواہر کی طرح پرویا۔"
 شروح الہمزیہ 
یہ قصیدہ اپنی عظمت اور مقبولیت کے باعث مختلف علما و ادبا کی توجہ کا مرکز رہا اور کئی علما نے اس پر شروح لکھی ہیں، جن میں نمایاں یہ ہیں:
1. شرح شمس الدین محمد بن عبد المنعم الجوجری (وفات: 889ھ)۔

2. شرح شهاب الدین احمد الهيتمي المکی الشافعی (وفات: 974ھ)، جس کا نام المنح المكية في شرح الهمزية ہے۔

3. شرح شهاب الدین أحمد بن أحمد السنباطي (وفات: 990ھ)۔

4. شرح الشیخ محمد بن أبي الوفاء الخلوتي الحموي، جس کا نام نهاية الأمنية في شرح الهمزية ہے۔

5. شرح الشیخ أحمد بن یوسف البرلسي ابن الأقيطع (وفات: 1001ھ)، جسے النخبة السنية کہا جاتا ہے۔

6. شرح الشیخ شمس الدین محمد بن عبد الله الغزي الحنفي التمرتاشي۔

7. شرح الشیخ أحمد بن عبد الوهاب الفاسي۔

8. شرح الإمام سليمان الجمل (وفات: 1204ھ)، جس کا نام الفتوحات الأحمدية بالمنح المحمدية على متن الهمزية ہے اور یہ ابن حجر کی شرح کا خلاصہ ہے۔

9. شرح الشيخ محمد بن أحمد بنيس، جس کا نام لوامع أنوار الكوكب الدري في شرح همزية البوصيري ہے اور اس میں ابن حجر کی شرح سے کثرت سے نقل کیا گیا ہے۔

 حوالہ جات 

زمرہ:محمد بن عبد اللہ
زمرہ:تیرہویں صدی کی عربی کتب
زمرہ:صوفیانہ ادب
زمرہ:عربی نظمیں
زمرہ:اسلامی شاعری
زمرہ:قصائد